Nogle Bemærkninger om Insekternes Metamorphose. 277 



Udtrykket er tilvisse ingenlunde for stærkt — har de holometa- 

 bole Insekters Larve- og Imago-Form under den fremskridende 

 phylogenetiske Udvikling kunnet hver slaa ind paa sin 

 Vej, hver kunnet udforme sig ganske uafhængig af hinanden 

 til en Række Skikkelser. 



Hvad jeg mener hermed, fremtræder maaske tydeligere ved 

 en Sammenligning f. Ex. med Metamorphosen hos Tægerne. 

 Her er Forholdene for saa vidt lignende som hos de holometa- 

 bole som alle Larvestadier indenfor samme Art udmærker sig 

 ved visse fælles Karakterer i Modsætning til Imago. Men under 

 den phylogenetiske Udvikling følger hos Tægerne Larveformen 

 dog i det hele og store Imagines : en Nepa-Larve ligner dog i 

 Hovedtrækkene den udviklede Nepa, en Notonecta-Larve erken- 

 der man uden Vanskelighed som en Notonecta; hos Land- 

 tægerne ligner Larven, saa vel hvad den plastiske Udformning 

 som hvad Farverne angaar, i det hele den paagældende Arts 

 Imago, selv om én Farve har en større Udbredelse i Huden 

 hos Larven, en anden hos Imago. Larve og Imago følges 

 ad, Udformningen af Imago virker tilbage paa Larveskikkelsen. 



Dette Standpunkt er fuldstændig forladt hos de holometabole 

 Insekter. Efter at denne Type én Gang er bleven konstitueret, 

 har Larveformen og Imagoformen udviklet sig videre hver for 

 sig og spaltet sig i talløse Skikkelser i fuld Uafhængighed af 

 hinanden. Det er herefter let at forstaa, at selv den største 

 Lighed i Levemaade mellem Larve og Imago, saaledes som man 

 finder den f. Ex. hos mange Caraber, ikke kan medføre, at der 

 bliver nogen virkelig dybere Lighed mellem Larve og ImagoM; 

 de holometabole Insekters Imagines og Larver forholder sig til 

 hinanden som to differente Arthropod-Grupper ; saa forskellig 

 er hvers Typus, og saa uafhængig har deres Udvikling formet sig. 



') Sammenlign som Modsætning til det her hævdede Standpunkt Miails 



Ytring (netop i Anledning af Caraberne): « the reason of these 



changes of shape Is sometimes hard to discover« (The Transformations 

 of Insects i: Nature Vol. 53 p. 157 (no. 1364)). 



D. K. D. Vid. Selsk. Overs. 1899. 5 19 



